50 



ab ea parte qua ipse descenderat, castellum tentet : 

 pollicetur sese itineris periculique ducem. Marius 

 cum Ligure promissa ejuscognitum ex praesentibus 

 misit : quorum, uti cujusque ingenium erat, ita rem 

 difficilem, aut facilem, renunciavere. Consulis 

 animus paululum arrectus. Itaque ex copia tubi- 

 cinum et cornicinum, quinque numero quam velo- 

 cissimos delegit, et cum his, praesidis qui forent, 

 quatuor centuriones : omnisque Liguri parere jubet, 

 et ei negotii proximum diem constituit. Sed ubi 

 ex praecepto tempus visum, paratis compositisque 

 omnibus, ad locum pergit. Ceterum illi, qui centu- 

 riis praeerant, praedocti ab duce, arma, ornatumque 

 mutaverant, capite atque pedibus nudis, uti pro- 

 spectus nisusque per saxafacilius foret, super terga 

 gladii, et scuta : verum ea Numidica, ex corns, 

 ponderisque gratia, simul et offensa quo lenius 

 streperent. Igitur praegrediens Ligus, saxa, et si 

 quae vetustate radices eminebant, laqueis vinciebat, 

 quibus allevati milites facilius adscenderant : in- 

 terdum timidos insolentia itineris levare manu : 

 ubi paulo asperior adscensus erat, singulos prae se 

 inermes mittere : dein ipse cum illorum armis 

 sequi : quae dubia nisui videbantur, potissimum 

 tentare ; ac saepius eadem adscendens ac descen- 

 dens, dein statim digrediens, ceteris audaciam 

 addere. Igitur diu, multumque fatigati, tandem 



